Erdogani në Rusi për një vizitë njëditore më 27 gusht, në fokus Siria
Presidenti i Turqisë, Recep Tayyip Erdogan, do të shkojë të martën e 27 gushtit në Rusi për një vizitë njëditore.
Drejtoria e Komunikimeve të Presidencës së Turqisë bëri të ditur të premten në mbrëmje se më datë 27 gusht është parashikuar që kreu i shtetit të realizojë një vizitë zyrtare njëditore në Federatën Ruse.
Në këtë vizitë pritet të merren në shqyrtim zhvillimet në Siri.